מגיד דבריו ליעקב יח
ורחל באה עם הצאן. 
איתא במדרש כדי לדבק ביופיה. לכאורה אינו מובן. אבל פיר[ו]ש האמיתי רחל העליונה, שעל ידי שראה רחל זו נדבק יעקב ברחל העליונה. שכל היופי של רחל זו התחתונה באה מהעליונה.
וזהו פיר[ו]ש גם כן ויבא יוסף לעשות מלאכתו, ואמרו רז"ל דמות דיוקנו של אביו ראה. פירש לפי שידוע שאשת פוטיפר היתה מתפארת לפניו עד מאוד, כדאיתא במדרש בגדים שלבשה לו בצפרא לא לבשה לו ברמשא, כדי לפתותו. ויוסף הצדיק לא היה חפץ בהתפארות זו, אבל חשק והתלהב מהתפארות זו להתפארות עליון שהו דיוקנא של אביו תפארת ישראל.
וזהו פירש וינס ויצא החוצה, ר"ל שנס מהתפארות זו הגשמית, והתלהב לנוס החוצה, חוץ לעולם הזה, והתדבק בתפארת עליון.